
CONSILIUL LOCAL AL MUNICIPIULUI TIMIȘOARA

DIRECȚIA DE ASISTENȚĂ SOCIALĂ A MUNICIPIULUI TIMIȘOARA


,,În slujba oamenilor”


 Nr. 20108/16.10.2023
REFERAT DE APROBARE
Secțiunea 1 
Titlul proiectului de hotărâre
Proiect de hotărâre privind aprobarea derulării proiectului  WELDI (Welcome and Empowerment for Local Dignified Integration) finanțat prin Programul Interreg URBACT IV 2021-2027 al Comisiei Europene (fonduri FEDR), a participării Direcției de Asistență Socială a Municipiului Timișoara la implementarea proiectului și a contribuției Direcției de Asistență Socială a Municipiului Timișoara în acest proiect
Secțiunea a 2 - a 
Motivul emiterii proiectului de hotărâre

1. Descrierea situației actuale: 

În data de 10.03.2023 a fost semnată Scrisoarea de intenție/Letter of commitment for a project partner  privind participarea Direcției de Asistență Socială a Municipiului Timișoara ca partener în proiectul Welcome and Empowerment for Local Dignified Integration - WELDI, cofinanțat prin Programul de Cooperare URBACT IV al Uniunii Europene și implicarea în activitățile proiectului. Proiectul a fost aprobat în data de 06.06.2023 fiind transmisă de Secretariatul URBACT orașului Utrecht (Olanda) Scrisoarea de Notificare prin care se confirmă aprobarea includerii Rețelei de Planificare a Acțiunii/Action Planning Network WELDI în finanțarea acordată prin programul URBACT IV, prin Decizia Comitetului de Monitorizare din data de 31 mai 2023.

În data de 06.10.2023, orașul Utrecht, leader al rețelei WELDI, ne-a transmis Acordul de parteneriat/Joint Convention semnat de către toate orașele partenere din proiect, iar în data de 12.10.2023 a fost transmis Contractul de Finanțare/Subsidy Contract semnat de către orașul Utrecht, leader de proiect și Secretariatul URBACT.   Parteneri în proiectul WELDI sunt: orașul Utrecht (Olanda) leader de proiect, orașul Sosnowiec (Polonia), orașul Fundao (Portugalia), orașul Albacete (Spania), Direcția de Asistență Socială a Municipiului Timișoara (România), orașul Cluj-Napoca (România), orașul Osijek (Croația), orașul Lampedusa (Italia), orașul Liege (Belgia) și județul Seine-Saint Denis (Franța). 

Proiectul are ca scop consolidarea capacităților autorităților locale de a răspunde nevoilor specifice noilor veniți, facilitarea integrarii acestora și crearea la nivel local de servicii de primire și incluziune complet integrate.
Proiectul are 2 obiective principale: (1) protejarea drepturilor omului pentru migranți, adică respectarea demnității și asigurarea accesului la drepturi cum ar fi cazare, sănătate și mai ales sănătate mintală, educație, loc de muncă, cultură și sport, etc. Se va urmări dezvoltarea unui plan care să promoveze incluziunea în ceea ce privește locuirea, munca și sistemul de învățământ cu focus pe circumstanțele speciale cu care se confruntă un imigrant și recunoașterea unor proctici locale care ar putea duce la excluziune și împiedica integrarea. (2) Întărirea capacității autorităților locale de a răspunde nevoilor specifice ale nou sosiților și pentru facilitarea integrării lor și crearea la nivel local a unor servicii integrate într-un cadru de bazate pe mai mule nivele de guvernanță. Rezultatul final al proiectului va fi crearea unui sistem local rezilient care va putea face față unor crize curente sau viitoare, iar drepturile migranților vor fi respectate și aceștia vor avea șansa de a participa la viața comunității locale.    

Durata contractului de finanțare este de  31 luni (01 iunie – 31 decembrie 2025) și valoare finanțării este de 66450.00 €.
În cadrul proiectului Direcția de Asistență Socială a Municipiului Timișoara este partener și are ca lider de proiect orașului Utrecht (Olanda).
2. Schimbări preconizate și rezultate așteptate:

Proiectul WELDI adresează integrarea imigranților nou sosiți în orașe și are drept scop împuternicirea autorităților locale în colaborare cu alți parteneri de la nivel local și internațional pentru a garanta condiții de primire decente și a facilita integrarea nou veniților în comunitățile gazdă. Pe perioada de implementare a proiectului vor avea loc o serie de activități de învățare la nivel transnațional și activități la nivel local. Astfel se vor desfășura cel puțin 6 întâlniri la nivel transnațional la care vor participa delegați ai orașelor partenere în rețea și experți de la nivel european și național. Aceste întâlniri vor da posibilitatea partenerilor să facă schimburi de experiență și să învețe de la experți cu privire la soluții pentru o mai bună integrare a migranților în orașe, precum și cum să construiască un plan de acțiune la nivel local în această direcție. La nivel local vor avea loc întâlniri ale Grupului Local URBACT (ULG) constituit în cadrul proiectului și va fi creat un Plan de Acțiune Local Integrat. De asemenea, tot la nivel local, vor fi realizate acțiuni de mică dimensiune care să testeze măsuri propuse în cadrul planului de acțiune local. Acțiunile de la nivel transnațional vor fi strâns corelate cu cele de la nivel local, de exemplu vizitele de studii și organizarea de workshop-uri vor fi realizate ținând cont de nevoile locale de învățare și dezvoltare. Pe tot parcursul proiectului vor fi realizate activități de comunicare și diseminare fiind scrise articole și actualizate pagini web și social media ale partenerilor. 

     Alte informații: nu este cazul.
3. Concluzii:
                 Pentru motivele expuse pe larg mai sus, propunem aprobarea:

· aprobarea derulării proiectului WELDI, finanțat prin Programul Interreg URBACT IV 2021-2027 al Comisiei Europene (fonduri FEDR);

· aprobarea valorii totale a bugetului propus pentru Direcția de Asistență Socială a Municipiului Timișoara, în sumă de 66450.00 € pentru implementarea proiectului WELDI, defalcat pe surse de finanțare, după cum urmează:

· Bugetul solicitat UE:  53160.00 €; 

· Contribuția de la Bugetul de stat: 11961.00 €; 

· Contribuție proprie beneficiar, din bugetul local al Municipiului Timișoara: 1329.00 €.

· aprobarea valorii totale a bugetului propus pentru Direcția de Asistență Socială a Municipiului Timișoara, în sumă de 66450.00 € pentru implementarea proiectului WELDI, defalcat pe ani, după cum urmează:

· Pentru anul 2023 suma de 11462.50 €

· Pentru anul 2024 suma de 26206.25€

· Pentru anul 2025 suma de 28781.25 €

· aprobarea alocării în bugetul local a sumei de 66450.00 € ce constituie cheltuieli eligibile, în cadrul proiectului WELDI precum și a cheltuielilor neeligibile sau conexe aferente acestui proiect care pot apărea pe parcursul implementării proiectului;

· contribuția din bugetul UE și cofinanțarea națională se vor recupera conform prevederilor Legii nr. 231 din 19 iulie 2022 privind gestionarea și utilizarea fondurilor Interreg şi a contribuţiei publice naționale, pentru obiectivul "Cooperare teritorială europeană", în perioada 2021-2027, precum şi normele de punere în aplicare;
· Includerea în lista de investiții a Municipiului Timișoara în cadrul Programului de Dezvoltare - Proiecte cu Finanțare din Fonduri Externe Nerambursabile a proiectului Welcome and Empowerment for Local Dignified Integration - WELDI, cofinanțat prin Programul de Cooperare URBACT IV al Uniunii Europene.
                   PRIMAR,                                                                    DIRECTOR GENERAL,
            Dominic Samuel Fritz                                                              Esztero Emese

